Stefán Elí gefur út breiðskífuna Pink Smoke Stefán Elí hefur nýverið sent frá sér síða þriðju breiðskífu , og ber hún nafnið Pink Smoke . Platan hefur verið rúmt ár í smíðum og hafa átta af tíu lögum plötunnar komið út áður á streymisveitum . Platan inniheldur engu að síður tvö splunkuný lög . Annað þeirra , Alone On Earth skartar gullfallegu sópran saxafónsóli sem Phil Doyle , fagstjóri rytmískrar deildar spilar af sinni alkunnu snilld . Aðrir gestir á plötunni eru Kristján Edelstein sem spilar á gítar í Walk You to Japan , Haukur Pálmason , sem bætir við slagverki í nokkur lög , og söngvararnir Rán Ringsted , Birkir Blær , og Ivan Mendez . Það má því segja að þó nokkrir nemendur og kennarar tónlistarskólans komi að verkinu . Stefán Elí fagnaði útkomu plötunnar í Hlöðinni , Litla Garði laugardagskvöldið 24. nóvember síðastliðinn með vinum og vandamönnumm , og við það tækifæri tók Eyþór Ingi Jónsson myndirnar hér að neðan . Platan er sem fyrr segir fáanlega á helstu streymisveitum . Hér er t.d. hægt að hlusta á hana á Spotify :